OzLabs/hebrew-wiki-articles huggingface dataset:
גן כרונינגן

גן כרונינגן הוא גן בתל אביב-יפו בין הרחובות שארית ישראל והתחייה, צמוד לצד המזרחי של אצטדיון בלומפילד.

האזור היה נקרא בערבית באסה (ביצה) כי בחורף הייתה נקווית בו ביצה גדולה. באזור זה היה קיים "אצטדיון באסה" ובשנת 1962 נבנה במקומו אצטדיון בלומפילד. לצד האצטדיון הייתה חורשה דלילה שנקראה "חורשת באסה". האזור היה מוזנח.

עיריית חרונינגן שבהולנד קשרה קשרי תרבות עם תל אביב (לא עיר תאומה) ותרמה כסף להקמת הגן הנקרא על שמה. נטעו מדשאות, נסללו שבילים להולכי רגל והותקנה תאורה. גן כרונינגן נפתח ב-1979. בשנות ה-80 נערכו בגן הופעות פתוחות לקהל ביוזמתו של יצחק ארצי שהיה ממונה על התרבות בעיריית תל אביב.

בשנת 1968 נפתח בגן "מרכז המוזיקה העירוני תל אביב-יפו". בשנת 1995 נפתח במקום "היכל המוזיקה" להופעות.

==קישורים חיצוניים==

* [https://web.archive.org/web/20120120055916/http://www.musica.co.il/p,4431,4398.php מרכז המוזיקה העירוני תל אביב-יפו]

כרונינגן
קטגוריה:יפו
טרטוס (מחוז)

מחוז טרטוס (בערבית: مُحافظة طرطوس) הוא אחד מ-14 מחוזותיה של סוריה, משתרע במערב סוריה. שטחו של המחוז 1,892 קמ"ר, אוכלוסייתו הוערכה בשנת 2010 בכ-785,000 תושבים כאשר רובם עלווים. המחוז מחולק לחמש נפות ובירתו היא העיר טרטוס. חלקו הדרומי של המחוז גובל עם לבנון ובמערב יש לו רצועת חוף על הים התיכון.

בעיר סאפיתא השוכנת במחוז נתגלו שרידים ליישוב פניקי השרידים הארכאולוגים באתר תל קאזל זוהו כעיר הפיניקית צומור המוזכרת במכתבי אל-עמארנה.

==נפות==
המחוז מחולק לחמש נפות:
* נפת בניאס - בצפון
* נפת שייח' בדר - במרכז (צפוני)
* נפת דורייכיש - במרכז (דרומי)
* נפת סאפיתא - בדרום-מזרח
* נפת טרטוס - במערב

==קישורים חיצוניים==

טרטוס
לטקיה (מחוז)

מחוז לָטָקִיָה (בערבית: مُحافظة اللاذقية; א-לָּאדִ'קִיַּה) הוא אחד מ-14 מחוזותיה של סוריה, משתרע במערב סוריה. שטחו של המחוז 2,297 קמ"ר, אוכלוסייתו הוערכה בשנת 2010 בכ-991,000 תושבים כאשר רובם עלווים. המחוז מחולק לארבע נפות ובירתו היא העיר לטקיה. חלקו הצפוני של המחוז גובל עם טורקיה ובמערב יש לו רצועת חוף על הים התיכון.

==נפות==
המחוז מחולק לארבע נפות:
* נפת לטקיה - בצפון-מערב
* נפת אל-חפה - במזרח
* נפת קרדאחה - במרכז
* נפת ג'בלה - בדרום-מערב

==קישורים חיצוניים==

קטגוריה:ערכים שבהם תבנית בריטניקה אינה מתאימה
לטקיה
נורית כהן

נורית כהן (26 באוקטובר 1939 – 14 בפברואר 2013) הייתה שחקנית ומדבבת ישראלית. ידועה בעיקר בשל משחקה בקומדיית המצבים הישראלית "החיים זה לא הכל", שם גילמה את דמותה של בתיה נוימן, אמו של גדי נוימן (אבי קושניר).

==קריירה בתיאטרון, בקולנוע וכרקדנית==
כהן למדה בלט קלאסי מגיל צעיר מאוד אצל מיה ארבטובה והחלה להופיע בגיל 15 כרקדנית וכשחקנית בתיאטרון.
היא רקדה סגנונות רבים ולימדה בלט במשך שנים בסטודיו של ארבטובה. בין השאר לימדה בלט קלאסי את נבחרת ההתעמלות האמנותית של ישראל ואף הייתה הפרטנרית של הרקדן הרוסי האלמותי המפורסם רודולף נורייב.

ב-1974 הופיעה לראשונה בקולנוע בסרט הישראלי "צ'רלי וחצי" בתפקיד יפה, אשתו של ששון (זאב רווח). ב-1981 שיחקה בסרט "מסג'יסט הצמרת" כרוזה. ב-1982 גילמה את אנט מויאל בסרט "אדון ליאון".
בשנת 1997 השתתפה במחזמר המצליח "הכל אגדה".
ב-2001 החלה לגלם למשך תשע עונות עד שנת 2011 את בתיה נוימן, אמו של גדי נוימן (אבי קושניר) בסיטקום המצליח "החיים זה לא הכל" (רשת).

בתיאטרון שיחקה במשך שנים רבות את אמה של חנה'לה ואת הירח בהצגה שמלת השבת של חנה'לה ואת התפקיד הראשי במחזה "אמי הגנרלית".
כמו כן השתתפה בהצגות רבות, ביניהן: המכשפה, הצגות של חנוך לוין, אשה בעל בית, תמרה.

==קריירת דיבוב==
כהן התחילה לדבב דמויות שונות בסדרת הטלוויזיה "הלב" (1984-1983). אחר כך, הייתה המדבבת המקורית בקלטת "פינוקי". מאז, המשיכה כהן לדבב עשרות סרטים וסדרות טלוויזיה בישראל. בהם "כוח המחץ" (1989), "דמבו הפיל המעופף" (1991), "היפהפייה והיחפן" (1990), ב"רובין הוד", היא דיבבה את גברת קלאק, מולאן" (1998), "בילבי" (1999), "באטמן: הדור הבא" (2000), "מרד התרנגולים" (2000), "אטלנטיס: האימפריה האבודה" (2001), "המסע המופלא" (2003), "הארי פוטר והאסיר מאזקבאן" (2004), "גיבורי התנ"ך הגדולים" (2004), "קובי קובי" (2004), "ג'קי צ'אן" (בערוץ הילדים) "צ'רלי בממלכת השוקולד" (2005), "אחי הדוב 2" (2006), "החלילן מהמלין" (2006), "מכושפת" (2007), "לילו וסטיץ'" (2008), "אליס בארץ הפלאות" (2010), ("נומיאו ויוליה") ו"הלורקס" (2012).

כהן הייתה נשואה לשחקן מישה נתן עד פטירתו ב-29 ביולי 1995, ונולדו להם שתי בנות ונכדים. 

כהן נפטרה ב-14 בפברואר 2013 ממחלת הסרטן ונטמנה בבית העלמין ירקון.

==קישורים חיצוניים==

* 
* 
* 

קטגוריה:שחקניות קולנוע וטלוויזיה ישראליות
קטגוריה:מדבבות ישראליות
קטגוריה:מדבבים ישראלים
קטגוריה:נשים הקבורות בבית הקברות ירקון
קטגוריה:ישראלים שנפטרו מסרטן
קטגוריה:ישראליות שנפטרו מסרטן
קטגוריה:ישראליות שנולדו ב-1939
קטגוריה:ישראלים שנולדו ב-1939
קטגוריה:ישראליות שנפטרו ב-2013
קטגוריה:ישראלים שנפטרו ב-2013
חמה (מחוז)

מחוז חמה (בערבית: محافظة حماة) הוא אחד מ-14 מחוזותיה של סוריה, משתרע במרכז סוריה. שטחו של המחוז 8,883 קמ"ר, אוכלוסייתו הוערכה בשנת 2011 בכ-1,628,000 תושבים. המחוז מחולק לחמש נפות ובירתו היא העיר חמה.

== היסטוריה == 

===הדת===
מוסלמים מהווים 92% ונוצרים 8%

== החלוקה המנהלית ==
===הערים===
# חמה 854.000 תושבים
# אלסלמיה 132.654 תושבים
# סוראן 90.432 תושבים
# טיבת אלאמאם 86.855 תושבים
# חלפאיא 66.321 תושבים
# מסיאף 45.999 תושבים
# מחרדה 32.165 תושבים
# אלסקילביה 26.577 תושבים
# סחלב 28.023 תושבים
# כפר זיתא 27.831 תושבים
# אללטאמנה 26.890 תושבים

===האזורים===
# אזור חמאת
# אזור מסיאף
# אזור אלגאב
# אזור אלסלמיה
# אזור מחרדה

===הערים===
* איוא
* ברשין
* כפרבהם
* אלחמרא
* אלזיארה
* אלסען
* ברי אלשרקי
* תלדרה
* ג'וב רמלה
* עקרב
* חרבנפסה
* שטחה
* סבורה
* עקירבאת
* עוג'
* עין חלאקים
* קלעת אלמדיק
* קמחאנה
* כרנאז
* כפר נבודה
* מורק
* ואדי אלעין

===נפות===
המחוז מחולק לחמש נפות:
* נפת א-סוקיילבייה
* נפת חמאת
* נפת מסיאף
* נפת מוחרדה
* נפת סלמיה

==קישורים חיצוניים==

* 
* [http://www.hama.gov.sy/home/ אתר מחוז חמאת]
* [https://web.archive.org/web/20110828110936/http://www.einhalaqim.com/ אתר עין חלאקים]
* [https://web.archive.org/web/20161002051917/http://ayio4dev.sy/ אתר איוא]

חמאת
אנקור כסוף

אנקור כסוף הוא טיל אוויר-קרקע לדימוי טיל בליסטי <span data-darkreader-inline-bgcolor="">מסדרת </span>אנקור<span data-darkreader-inline-bgcolor="">, בפיתוח וייצור </span>רפאל – מערכות לחימה מתקדמות<span data-darkreader-inline-bgcolor="">.</span> הטיל מיועד לשיגור ממטוס ומדמה בטיסתו טיל בליסטי. 

טיל המטרה "אנקור כסוף", כקודמו, "אנקור כחול", מיוצר ברישיון בארצות הברית על ידי חברת ריית'יאון, בשיתוף חברת רפאל.

הטיל "אנקור כסוף" גדול יותר ומתקדם יותר מהטיל "אנקור כחול", ובין היתר מאפשר דימוי של מסלולי חדירה שונים המדמים תמרון של טיל בליסטי תוקף. ניתן לצייד טיל זה בראש קרבי הממולא בחומר נפץ, לשם הגברת הריאליסטיות של ניסויי יירוט. על פי נתוני היצרן, מיועד הטיל אנקור כסוף לדמות טילים בליסטיים שונים, לרבות טילי שיהאב וסקאד, כחלק מניסויי הטיל נגד טילים "חץ 3".

ב-3 בספטמבר 2013 נערך ניסוי בטיל, שנקלט על ידי תחנות התרעה רוסיות.

==ראו גם==
*אנקור שחור
*אנקור כחול

==קישורים חיצוניים==
*[https://web.archive.org/web/20120907100226/http://www.rafael.co.il/marketing/SIP_STORAGE/FILES/1/1171.pdf עלון מידע על טילי המטרה ממשפחת טילי אנקור, באתר חברת רייתיאון]

==הערות שוליים==

קטגוריה:טילים ישראליים
קטגוריה:רפאל: טילים
קטגוריה:הגנה נגד טילים
סוכנות משק הבית הקיסרי

סוכנות משק הבית הקיסרי (ביפנית: 宮内庁 Kunai-chō) היא סוכנות ממשלתית ביפן, האחראית על דאגה ותחזוק המשפחה הקיסרית ומשק הבית שלה. בנוסף היא אחראית לחותם הקיסר וחותם המדינה. ב-18 המאות שלפני מלחמת העולם השנייה, נקראה הסוכנות המשרד למשק הבית הקיסרי (ביפנית: 宮内省).

הסוכנות היא יוצאת דופן מבין הסוכנויות הממשלתיות הרגילות, בכך שהיא אינה מדווחת ישירות אל ראש הממשלה ברמת הקבינט, והיא אף לא מושפעת בידי חקיקה דוגמת זאת אשר מיסדה מוזיאונים היסטוריים כמוסדות אדמיניסטרטיביים עצמאיים.

==היסטוריה==
מבנה ותפקידי הסוכנות הוגדרו והוסדרו בקוד טאיהו, אשר נחקק ב-701 - 702 לספירה, בתקופת שלטונו של הקיסר מומו.
==ראו גם==
*משרד משק הבית הקיסרי

==קישורים חיצוניים==

* 
* [https://web.archive.org/web/20161120104322/http://www.kunaicho.go.jp/eindex.html אתר הסוכנות הרשמי] 

==הערות שוליים==

קטגוריה:יפן: ארגונים
חותם יפן

הקיסר מייג'י, ומתחתיו חותם יפן]]
החותם הגדול של יפן (ביפנית: 国璽, פורמלית: 國璽) הוא החותם הרשמי של יפן. צורתו קובייתית. האותיות 大日本國璽 (בעברית: החותם הגדול של אומת יפן) מגולפות בו בכתב החותם הארכאי הסיני (ביפנית: 篆書 tensho). הוא נכתב במאונך בשתי שורות, בצד ימין התווים 大日本 ("דאי ניפון"), ובצד שמאל התווים 國璽 ("קוקג'י").

==היסטוריה==
החותם עשוי מזהב טהור, אורכו כשלושה sun (בערך 9 ס"מ) ומשקלו כ-4.5 קילוגרם. אביי רקידו, אומן הסמלים מקיוטו (ביפנית: 安部井 櫟堂; 1805–1883), הוזמן להכין את הסמל, והוא ייצר אותו יחד עם חותם הקיסר של יפן, בשנת 1874. הכללים מתי להשתמש בחותם הקיסרי ומתי להשתמש בחותם המדינה נקבעו תחילה בנוסחת ההערה הרשמית (kōbunshiki 公文式 1907-1886), ולאחר מכן בנוסחת הקוד הרשמי (kōreisiki 公式令 1947-1907). הכללים בוטלו עם החלת חוקת יפן, ומאז לא נקבעו כללים חליפיים, וכיום החותם משמש רק כקישוט טקסי (ביפנית: 勲記).

החותם מאוחסן בשקיק מעור שעוצב במיוחד עבורו. כאשר הוא בשימוש, סרגל מיוחד משמש להבטיח שהסמל יוטבע במדויק, ודיו צינובר המיוצר במיוחד בלשכת ההדפסה היפנית מקבע אותו, כך שלא יוכל להיות מוטה או מוזז.

רפרודוקציה (זיוף) של חותם המדינה או חותם הקיסר באופן בלתי מורשה היא עבירה חמורה, שהעונש עליה הוא לפחות שנתיים של עבודת פרך, על פי סעיף 164 בחוק מספר 1 של החוק הפלילי.

== ראו גם ==
* סמל יפן
* חותם הקיסר

==הערות שוליים==

קטגוריה:יפן: סמלים לאומיים
קטגוריה:יפן: היסטוריה
קטגוריה:חותמות
Four Strong Winds

Four Strong Winds (בעברית: ארבע רוחות חזקות) הוא שיר שנכתב על ידי איאן טייסון בראשית שנות ה-60 של המאה ה-20. השיר התפרסם בביצועם של איאן וסילביה והפך לאחד השירים הבולטים ברפרטואר של מוזיקת הפולק. במרוצת השנים זכה השיר לעשרות ביצועים, בהם גם ביצועים של חלק מהבולטים באמני מוזיקת הפולק. אחד מהביצועים הבולטים הוא של ניל יאנג והשיר הפך לאחד מהשירים המזוהים ביותר עם אמן זה. השיר, שנכתב והתפרסם על ידי יוצרים קנדיים ומציין את מדינת אלברטה שבקנדה כמחוז חפצו של הכותב, הפך לאחד מהשירים הפופולריים בקנדה.

== השיר ==
השיר בעל האופי המלנכולי, כתוב במתכונת של מכתב לנשוא אהבתו של הכותב ודן ברומן שנסתיים ובשאיפתו של הכותב למפגש מחודש במקום אחר, על אף שברור לכותב שאין לכך סיכוי וש"הזמנים הטובים שלנו חלפו".

יש הטוענים כי ההשראה לשיר באה מתופעת העובדים החקלאים העוברים ברחבי צפון אמריקה מקטיף אחד למשנהו ומהשפעת תנועה זו על יחסי האהבה המתפתחים בין פועלים אלו. אולם טייסון טען כי השיר נכתב אודות חברה ממנה נפרד שעזבה ללוס אנג'לס.

== היסטוריה ==
השיר נכתב על ידי איאן טייסון סביב 1961. באותה עת הוא הופיע במועדונים באזור העיר טורונטו, יחד עם סילביה פריקר (שלוש שנים מאוחר יותר השניים נישאו), והצמד נקרא "איאן וסילביה". השיר הוקלט לראשונה על ידי ארבעת האחים ב-1963 וזכה להצלחה מסוימת אך לא הגיע ל-"100 הגדולים" של הבילבורד". באפריל 1964 הוקלט השיר על ידי איאן וסילביה באלבום שנשא את שם השיר וזכה להצלחה גדולה.

ב-2005 ערכה תחנת הרדיו הציבורית הקנדית, CBC Radio One, משאל בין מאזיניה לבחירת 50 השירים הקנדיים הפופולריים ביותר בכל הזמנים ו-"Four Strong Winds" זכה במקום הראשון במשאל.

== אמנים שביצעו את השיר ==
רבים מאמני הקאנטרי והפולק ביצעו את השיר. בהם בולטים: ניל יאנג, שרה מקלכלן, האנק סנואו, המחפשים, ג'ודי קולינס, שלישיית צ'ד מיטצ'ל, בוב דילן, מריאן פיית'פול, המשחרים, ג'ון דנוור, בובי בייר, ארבעת האחים, שלישיית קינגסטון, טריני לופז, ויילון ג'נינגס, צ'אד וג'רמי, ג'ואן באאז, וניטי פייר, גלן ירבורו וג'וני קש.

גם בסקנדינביה זכה השיר להצלחה; בנורווגיה ב-1966 בשם "Mot ukjent sted", על ידי להקת "The Vanguards" ובשוודיה ב-1967 בשם "Mot okänt land"על ידי להקת "Hep Stars".

== קישורים חיצוניים ==

* [https://www.thecanadianencyclopedia.ca/en/article/four-strong-winds-emc Four Strong Winds], באנציקלופדיה הקנדית

== הערות שוליים ==

קטגוריה:שירי 1964
קטגוריה:שירים באנגלית
קטגוריה:שירים על קנדה
קטגוריה:שירי פולק
קטגוריה:אלברטה: תרבות
מיטת תינוק

מיטת תינוק
פעוט במיטת תינוק
מיטת תינוק היא מיטה קטנה המיועדת לתינוק, מלידתו ועד הגיעו לגיל שנתיים בערך. המיטה מאפשרת טיפול נוח בתינוק, מגנה עליו מפני נפילה ממנה ומונעת ממנו לצאת ממנה ללא עזרה. 

כדי לאפשר טיפול נוח בתינוק, המיטה מאפשרת התאמה נוחה של גובה המזרן. בחודשי חייו הראשונים של התינוק, שבהם תנועתו מצומצמת, המזרן גבוה, כך שקל למטפלים בתינוק לגשת אליו ולטפל בו. ככל שהתינוק מתבגר ולומד לנוע, ניתן להנמיך את המזרן, כך שדפנות המיטה ימנעו מהתינוק ליפול מהמיטה או לצאת ממנה ללא השגחה. כאשר התינוק לומד לעמוד, המזרן מורד לגובה הנמוך ביותר, כזה שיאפשר לתינוק עמידה בטוחה במיטה. 

החומרים מהם עשוי המזרן נבחרו מתוך ידיעה שהמזרן עלול להירטב בשתן של התינוק, ולכן על המזרן להיות עמיד במים וקל לניקוי. כמו כן מזרנים חדישים עשויים כך שהסיכוי למוות בעריסה יקטן למינימום. 

דפנות המיטה מעוצבות במטרה להגביל את התינוק אליה. הדפנות עשויות חומר קשיח (אך בטיחותי). התקנים המקובלים לבניית מיטת תינוק קובעים כי אין להשתמש בחומרים מסוכנים כמו מתכות לבניית הסורגים המגבילים את התינוק, שאין לצפות את החומר הבונה את סורגי המיטה בחומרים רעילים ושאין לבנות סורגים המסכנים את התינוק בהילכדות ראשו בהם. סטנדרטים אלו נקבעו לראשונה בארצות הברית ב-1973 על ידי משרד ביטחון צריכת המוצרים לצרכן בארצות הברית. הסטנדרטים הללו הפחיתו בצורה ניכרת את מקרי המוות של תינוקות עקב פגיעה במיטתם.

==ראו גם==
* עריסה

==קישורים חיצוניים==

* [http://www.sii.org.il/286-806-he/SII.aspx?LastFolderId=283 המלצות לרכישה ושימוש במיטה, עריסה או לול לתינוק], באתר של מכון התקנים הישראלי
*[https://web.archive.org/web/20111225090252/http://www.cpsc.gov/BUSINFO/frnotices/fr11/cribfinal.pdf "Full-Size Baby Cribs and Non-Full-Size Baby Cribs: Safety Standards"]
*[http://edocket.access.gpo.gov/cfr_2002/janqtr/pdf/16cfr1508.pdf CPSC crib safety standards]

קטגוריה:ריהוט לתינוק
קטגוריה:בטיחות ילדים
תינוק
יאיר קלס

יאיר קְלֶס (נולד ב-12 בנובמבר 1940) הוא כנר ישראלי ופרופסור למוזיקה.

== חייו ==
קלס נולד בארץ ישראל ולמד באקדמיה למוזיקה בתל אביב אצל ישראל עמידן ואנדרה גרטלר, ובהמשך באקדמיה למוזיקה ע"ש המלכה אליזבת בבריסל. הוא החל להופיע בגיל צעיר ועשה לו שם הן כסולן והן במוזיקה קאמרית. הרפרטואר שלו מקיף יצירות מתקופת הבארוק ועד ליצירות בנות זמננו, שנכתבו בשבילו. 

קלס ניגן בקבוצת נגני הבארוק הישראלית והיה כנר ראשון ברביעיית המיתרים "סול-לה-רה", ברביעיית הפסנתר תל אביב ובטריו ניו ארט האמריקאי. הוא חבר בשלישיית מודוס הישראלית. 

שנים רבות עמד קלס בראש מחלקת המיתרים באקדמיה למוזיקה ע"ש רובין, שאותה ניהל בשנים 1989 עד 1993. 

קלס יושב בחברי השופטים של כמה תחרויות בינלאומיות ומשתתף דרך קבע בקורסי קיץ ובפסטיבלי מוזיקה יוקרתיים, כגון פסטיבל זלצבורג ומכון בראבו! וכפרופסור אורח בכיתות אמן בארצות הברית, רוסיה, גרמניה, אירלנד, פינלנד, צרפת, אנגליה, איטליה, פולין, הולנד ואוסטרליה. מאז 1995 הוא מחלק את זמנו בין אירופה - כפרופסור באוניברסיטת גראץ באוסטריה - לבין ישראל.

יאיר קלס הוא אביו של הכנר איל קלס.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כנרים ישראלים
קטגוריה:מורים למוזיקה בישראל
קטגוריה:בוגרי הקונסרבטוריון הישראלי למוזיקה תל אביב
קטגוריה:סגל אוניברסיטת תל אביב: מוזיקה
קטגוריה:ישראלים שנולדו ב-1940
איל קלס

אֶיָל קְלֶס הוא כנר ישראלי, מורה לכינור וסופר. בנו של הכנר יאיר קלס.

== חייו ==
קלס נולד וגדל בישראל. בגיל שש החל ללמוד נגינה בכינור אצל אביו. הוא למד בתיכון לאמנויות תלמה ילין ובאקדמיה למוזיקה בתל אביב. לאחר שירות צבאי ברביעיית חיל האוויר יצא בשנת 1993 ללימודי תואר שני בווינה. לאחר סיום לימודיו בווינה התקבל למשרת הוראה בדבלין, שם חי כשמונה שנים ולאחר מכן עבר לאנגליה. הוא לימד בקולג' המלכותי הצפוני במנצ'סטר ובמקביל לימד גם באקדמיה למוזיקה בתל אביב. ב 2010 חזר איל לארץ ווייסד את [https://web.archive.org/web/20160501060410/http://www.israelhaydnquartet.com/ רביעיית היידן הישראלית].

קלס מופיע בפסטיבלי מוזיקה ומנחה כיתות אמן באירופה ובישראל. בנגינת הרביעייה וכן ברסיטלים והופעות סולו. הוא מלמד כינור בבית הספר למוזיקה ע"ש בוכמן-מהטה באוניברסיטת תל אביב (שנקרא לפנים האקדמיה למוזיקה) ובקונסרבטוריון העירוני במעלה אדומים .

נוסף לנגינה ולהוראה, עוסק קלס באמנויות לחימה ובכתיבה. עד כה הוציא שני ספרים: ספר מתח בשם "הכינור של רוקה" וספר פנטזיה באנגלית - "The Lost Puzzeler" בהוצאת Harper Collins.הספר תורגם לגרמנית בשם Das Schwarze Mal. ספר ההמשך The Puzzler's War יצא בינואר 2020.

== קישורים חיצוניים ==
* 

* [http://www.epochtimes.co.il/news/content/view/12688/89 אפוק טיימס, רויטל יהודאי] 22 בנובמבר 2009

==הערות שוליים==

קטגוריה:כנרים ישראלים
קטגוריה:מורים למוזיקה בישראל
קטגוריה:בוגרי תלמה ילין
קטגוריה:בוגרי הקונסרבטוריון הישראלי למוזיקה תל אביב
קטגוריה:ישראלים שנולדו במאה ה-20
איכול יבש

איכול יבש הוא שלב של הסרת שכבת חומר בייצור התקני מוליכים למחצה וצגים שטוחים, ומתבצע לאחר שלב הפוטוליתוגרפיה.

קיים לעומתו גם תהליך של איכול רטוב, שהוא איכול באמצעות נוזל מאכל, למשל חומצה הידרופלואורית עבור התקני סיליקון. איכול יבש מדויק יותר, אך איטי יותר ומשאיר פני שטח חלקים פחות מהאיכול הרטוב. לכן נהוג לטבול את הפרוסה באמבט של נוזל מאכל אחרי האיכול היבש.

תהליך האיכול היבש משמש לרוב לאיכול חומרים בעלי התנגדות כימית גבוהה, שאינם נוחים לאיכול רטוב (לעיתים קרובות חומצות לאיכול מתכות וחומרים בעלי התנגדות כימית נמוכה).

האיכול היבש מתבצע בשלוש שיטות, אשר בכולן מתנתקים חלקי החומר מהשכבה עליה הוא מונח:
# איכול בפלזמה
# הפגזת החומר ביונים (כרסום יוני)
# איכול בגז ראקטיבי (RIE)

==הקדמה - פוטוליתוגרפיה==
האיכול היבש הוא חלק מתהליך ארוך יותר של פוטוליתוגרפיה, שהוא התהליך הכמעט בלעדי לייצור התקני מוליכים למחצה. בתהליך זה מגדלים שכבות של חומרים שונים (מוליכים, מוליכים למחצה ומבודדים) ולאחר מכן מעתיקים לשכבות אלה דוגמת מעגל חשמלי אשר מוטבע מראש במסכה. דרך המסכה עוברת קרינה, בדרך כלל UV, אשר משנה את תכונת החומר בו היא פוגעת, שהוא פוטורזיסט. במקום בו הפוטורזיסט שינה את תכונותיו ניתן להסירו וכך לחשוף את שכבת החומר אותו יש לאכל. עתה משהוא חשוף, מאכלים אותו בהפעלת תהליך האיכול היבש.

== איכול בפלזמה ==
* פלזמה של גזים הלוגנים מאכלת אלומיניום, תחמוצת סיליקון, סיליקון ניטריד, פולימרים ועוד. משתמשים לרוב בפלזמה המאכלת פוטורזיסט באיטיות רבה יחסית. ניתן להשתמש בגזים המכילים פלואור כמו CF4, CH, NF3, כלור או בתרכובות כלור, וכן תרכובות יוד וברום.

הפרמטרים העיקריים השולטים על איכות האיכול הם:
* הרכב הגז
* הלחץ החלקי בתא וקצב הזרימה או מהירות השאיבה
* מבנה תא הריאקציה - החומרים מהם הוא עשוי, צורתו, אופן חיבור המתח החשמלי (רגיל או RIE)
* העירור - תדר העבודה, הספק
* הטמפרטורה
* איכות הפוטורזיסט
* איכות השטח המתאכל - תלוי בניקוי

== כרסום יוני ==
כרסום יוני מתבצע באמצעות יונים הפוגעים בפני השטח ומתיזים חומר. המקור המקובל ליצירת יונים קרוי על שם קאופמן (Harold R. Kaufman).

== איכול גז ראקטיבי (RIE) ==
איכול ריאקטיבי מבוסס על שילוב של איכול כימי, כמו באיכול בפלזמה, עם כרסום (או התזה) על ידי היונים הפוגעים בשטח. 
תכונותיו:
* איכול RIE הוא אנאיזוטרופי, כלומר ישנה כיווניות באיכול.
* הפרוסות מחוברות לאלקטרודת ה-RF
* הלחץ החלקי נמוך בהרבה מאשר באיכול בפלזמה
* הכימיה נותנת את הסלקטיביות

== ראו גם ==
* פוטוליתוגרפיה

קטגוריה:מוליכים למחצה
GConf

Gconf היא תוכנה לאחסון הגדרות מערכת בה משתמש שולחן העבודה של GNOME ותוכנותיו כדוגמת הרישום במערכות ההפעלה חלונות.

המערכת נשלטת על ידי הDaemon Gconfd, הסורק שינויים בתוכנת ה-Gconf וכשאלו קורים הוא שומר אותם אוטומטית. טכניקה זו נקראת "auto-apply" (שמירה אוטומטית), בניגוד לטכניקת ה-"explicit-apply" (שמירה מפורשת) הדורשת מהמשתמש אישור מפורש להחלת השינוי.

ה-Gconf בנוי כעץ תיקיות המכיל קובצי XML. במערכת הקבצים של המחשב הקבצים נמצאים בנתיב ~/.gconf

לעיתים עשוי תוכן ה-Gconf להיות מאוחסן בצורות נוספות אך רובו נמצא בקובצי XML.

ה-Gconf נועד לשינוי הגדרות ידני של המערכת, אך משתמש רגיל לא נדרש למגע ישיר עם התוכנה, אלא משנה אותה ללא ידיעתו באמצעות תוכנות תיווך שונות.

== dconf ==
ספריית GTK+{{D}}, החל מגרסה 3.0, מספקת מנגנון חלופי לשמירת תצורה בשם dconf. הוא שומר את המידע על הדיסק בפורמט יעיל יותר מ-XML. קריאה יכולה להעשות באמצעות גישה ישירה לקובץ, אולם כתיבה דורשת תיווך של תהליך שירות בשם dconfd.

== קישורים חיצוניים ==
* 
* [http://live.gnome.org/dconf dconf] - דף הבית באתר גנום.

קטגוריה:תוכנה חופשית
קטגוריה:GNOME
קטגוריה:תוכנות מערכת
Design Your Universe

"Design Your Universe" הוא אלבום האולפן הרביעי של להקת המטאל סימפוני ההולנדית אפיקה.
האלבום יצא לאור בשנת 2009.

== רשימת שירים ==
{|
|
<div style="direction: ltr;">
# Samadhi (Prelude)" - 1:27
# "Resign to Surrender (A New Age Dawns, Part IV)" - 6:19
# "Unleashed" - 5:48
# "Martyr of the Free Word" - 5:03
# "Our Destiny" - 6:00
# "Kingdom of Heaven (A New Age Dawns, Part V)" - 13:35
# "The Price of Freedom (Interlude)" - 1:14
# "Burn to a Cinder" - 5:41
# "Tides of Time" - 5:34
# "Deconstruct" - 4:14
# "White Waters" - 4:44
# "Design Your Universe (A New Age Dawns, Part VI)" - 9:29

</div>
|}

== יוצרים ==
=== אפיקה ===
* סימונה סימונס - שירה, מצו סופרן
* מארק ינסן - גיטרת קצב, גרואלינג
* אייזק דלהיי - גיטרה מובילה
* איבס האטס - גיטרת באס
* קון ג'נסן - קלידים, פסנתר
* אריאן ון ויסנביק - תופים, גרואלינג, דקלומים

=== אמנים אורחים ===
* טוני קאקו (סולן סונטה ארקטיקה) - שירה ב-White Waters
* אמנדה סומרוויל - שירה בגרסת הדואט ל-Unleashed שמופיעה בתור בונוס

== מיקום במצעדים ==

האלבום התקבל יפה בעולם ונכנס במספר מדינות למצעדי הלהיטים. הישג השיא שלו הוא הגעה לראש מצעד האלטרנטיבים הטובים ביותר (Alternative Top 30) בהולנד, המדרג מוזיקה אלטרנטיבית כולל מטאל.

{| class="wikitable"
!align="left"|מדינה
!align="left"|מיקום שיא
|-
|align="left"|מצעד 30 האלטרנטיבים הטובים ביותר (הולנד)
|align="center"|1
|-
|align="left"|הולנד
|align="center"|8
|-
|align="left"|ארצות הברית (Heatseekers)
|align="center"|12
|-
|align="left"|שווייץ
|align="center"|27
|-
|align="left"|צרפת
|align="center"|31
|-
|align="left"|גרמניה
|align="center"|37
|-
|align="left"|אוסטריה
|align="center"|70
|}

==קישורים חיצוניים==

== הערות שוליים ==

קטגוריה:אלבומי מטאל
קטגוריה:אלבומי 2009
Libxml2

libxml2 היא ספריית תוכנה לניתוח מסמכי XML.
פיתוח התוכנה נעשה במקור בשביל מיזם GNOME, אך ניתנת לשימוש גם בתוכנות אחרות. התוכנה תחת רישיון MIT.

libxml2 נכתבה בעיקר בשפת C, אך גם בשפות נוספות. ניתן לגשת אל התוכנה באמצעות מודול של שפת פרל בשם XML::LibXML, קוד ה-libxml2 נחשב לנגיש כיוון שהוא משתמש בספריות של ANSI C בלבד.

==קישורים חיצוניים==
* 

==הערות שוליים==

קטגוריה:GNOME
קטגוריה:XML
פוטאלונגקוזאורוס

מוזיאון המלכותי של אונטריו]]
פוטאלונגקוזאורוס (שם מדעי: Futalognkosaurus) הוא סוג דינוזאור זאורופוד ענק מהענף טיטאנוזאוריה. פירוש השם הוא "לטאה ראשית ענקית" או "לטאת צ'יף ענקית". הוא חי כ-87 מיליון שנה לפני זמננו בתור הקרטיקון באמריקה הדרומית.

== תיאור ==

מסוג הפוטאלונגקוזאורוס נתגלה נכון ל-2011 רק מין אחד Futalognkosaurus dukei. הפוטאלונגקוזאורוס היה הדינוזאור ענק: אורכו מוערך כבין 26 ל-34 מטר, קרוב לזה של הארגנטינוזאורוס הענק מפטגוניה, ומשקלו כ-7 פילים (כלומר: בין 30 ל-56 טון). בעבר ההערכות על גודלו היו גבוהות יותר והציבו אותו בקבוצה של ענקים הכוללת את ארגנטינוזאורוס, פוארטזאורוס ואלמוזאורוס. צווארו הארוך של הפוטאלונגקוזאורוס הכיל 14 חוליות עצם והיה ארוך וכבד.

== גילוי ==

המאובנים של הפוטאלונגקוזאורוס נמצאו בפרובינציית נאוקן שבארגנטינה בשנת 2000 ותוארו מדעית וסווגו בשנת 2007. שם הסוג נובע משפת ה-Mapudungun המקומית: פוטא = ענק, לונגקו = צ'יף ואילו זאור = לטאה ביוונית. המאובנים שנמצאו כללו שלושה חלקים, המרכיבים כ-70% מהשלד. צוות ציידי המאובנים שגילה אותם תיאר את הממצאים כ"הדינוזאור הענק השלם ביותר שידוע עד כה."

חוליות הדינוזאור

== סיווג ומיון ==

מעמדו הטקסונומי של הפוטאלונגקוזאורוס עדיין איננו ברור סופית. בניתוח הפילוגנטי שעשו קלבו ועמיתיו, הם מצאו שהפוטאלונגקוזאורוס היה שייך למשפחת הטיטאנוזאוריים, או לליתוסטרוטיה, תלוי באיזה הגדרות משתמשים, והיה קרוב ביותר למנדוזאורוס. הם הגדירו ענף חדש לקבוצה, המכילה את הפוטאלונגקוזאורוס, המנדוזאור, ואת אביהם הקדמון המשותף ואת כל צאצאיהם. לענף זה הם קראו לונגקוזאוריה. בנוסף, הם מצאו שמאלאוויזאור שייך לקבוצה אחות לענף החדש. חבר נוסף לענף הלונגקוזאוריה, הוא הפוארטזאורוס הענקי שחי אחריהם שייתכן והיה הדינוזאור הגדול ביותר שחי אי-פעם.

== קישורים חיצוניים ==

* [http://www.proyectodino.com.ar Fósiles hallados en el Centro Paleontológico Lago Barreales] - מאמר בספרדית המכיל תמונות
* [http://news.bbc.co.uk/2/hi/science/nature/7046223.stm דיווח] של ה-BBC מה-15 באוקטובר 2007 הכולל מספר תמונות של עצמות מהמוזיאון הלאומי של ברזיל
* [https://web.archive.org/web/20071017044715/http://ap.google.com/article/ALeqM5iGJds4L0q44m7IWynfx7Mgr0NXeAD8S9TC9G0 שחזור בגרפיקה ממוחשבת] - סוכנות Associated Press
* [http://www.csotonyi.com/Futalognkosaurus_dukei.html איור של Futalognkosaurus] מאת Julius T. Csotonyi
* [http://www.skeletaldrawing.com/sauropods-and-kin/futalognkosaurus איור שלד של פוטאלונגקוזאורוס] מאת סקוט הארטמן

== הערות שוליים ==

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2007
עצם הקודקוד

{| class="mw-collapsible mw-collapsed" style="float:left; border:1px solid black; "
|מראה עצם הקודקוד מימין ומשמאל
|-
|style="width:250px;"|
|-
|style="width:250px;"|עצם הקודקוד השמאלית, מבט מימין, כלומר מכיוון הגולגולת. צד ימין של התמונה פונה למצח, וצד שמאל לעורף.
|-
-
|עצם הקודקוד השמאלית, מבט משמאל. צד שמאל של התמונה פונה למצח, וצד ימין לעורף.
|}
עצם הקודקוד (TA: Os parietale) היא אחת מעצמות הגולגולת. קיימות שתי עצמות קודקוד - עצם הקודקוד הימנית ועצם הקודקוד השמאלית. עצמות הקודקוד מופרקות זו לזו בשיא הגולגולת. 

שתי עצמות הקודקוד יחד מהוות את צידי ותקרת קופסת הגולגולת. מקור השם הלטיני הוא מהמילה pariet שפירושה קיר, או כותל.

==תיאור==
עצמות הקודקוד הן עצמות שטוחות. צורתן הכללית כצורת מרובע, עם שני משטחים - פנימי וחיצוני, ארבעה גבולות - קדמי, עליון, אחורי ותחתון, וארבע זוויות.

שני המשטחים, הפנימי והחיצוני חלקים יחסית. המשטח החיצוני קמור, וניתן לזהות עליו כמה סימני היכר: בחלקו העליון מופיעה הבליטה הקודקודית, שריד מתהליך התקשות העצם. מתחתה שני רכסים רדודים בצורה קשתית - הרכס הקודקודי העליון והתחתון (בתמונה משמאל מופיע קו אדום דק בין הרכסים). הרכס העליון משמש לעגינת החיתולית הגולגולתית, והתחתון מסמן את גבול העגינה של שריר הצדע.

המשטח הפנימי קמור, ומכיל ערוצים או חריצים המשמשים למעבר עורקים המזינים את קרומי המוח וגיתות (Sinus durae matris) לניקוז ורידי של המוח וקרומיו.

==מפרקים==
עצמות הגולגולת והתפרים ביניהן
כל המפרקים של עצמות הקודקוד הם מפרקים פיברוטיים מסוג מפרקי תפר. בגבולן העליון, עצמות הקודקוד מופרקות זו לזו בתפר החץ (Sutura sagittalis), בגבול האחורי הן מופרקות לעצם העורף בתפר הלמדא (Sutura lambdoidea), בגבול הקדמי הן מופרקות לעצם המצח במפרק שנקרא תפר הכתר (Sutura coronalis), ובגבול התחתון הן מופרקות לעצם היתד ולעצמות הרקה.

==התפתחות==
מפרקים הפיברוטיים עדיין לא התקצרו, והמרחק בין עצמות הקודקוד והעצמות השכנות ילך ויקטן עם הזמן, עד כמעט התאחות]]

בזמן הלידה, הסיבים שמחברים את עצמות הקודקוד זו לזו ולעצמות האחרות ארוכים בהרבה, והעצמות עצמן עדיין גמישות. עובדות אלו מאפשרות לגולגולת עצמה לשנות את צורתה, דבר שנחוץ כדי לאפשר את מעבר הראש בתעלת הלידה, וכן כדי לאפשר את הגידול המהיר של הראש בשנות החיים הראשונות. בשנות חייו הראשונות של התינוק העצמות מתקשות והסיבים מתקצרים בהדרגה, עד שאצל אדם מבוגר עצמות הגולגולת קרובות זו לזו עד כדי נגיעה, והתפרים שחיברו ביניהן מתקצרים עד כדי "הדבקת" העצמות זו לזו.

==קישורים חיצוניים==

* 

קודקוד
GNOME Keyring

GNOME Keyring (מאנגלית: מחזיק המפתחות של GNOME) היא יישום האחראי על ביטחון המידע בסביבת העבודה GNOME, היישום שומר את המידע הרגיש (שמות משתמשים וסיסמאות, מפתחות פרטיים, ועוד) במקום אחד ובכך מונע את הצורך של תוכניות אחרות לשמור את המידע הרגיש בעצמן. המידע הרגיש מאוחסן בצורה מוצפנת בקובץ מפתח הממוקם בתיקיית הבית של המשתמש. כל עוד לא שונה הדבר, מפתח ההצפנה הוא סיסמת המשתמש, דבר זה נעשה כדי למנוע מהמשתמש את הצורך לזכור סיסמה נוספת.

היישום הוא מסוג Daemon, ומשתמש בתהליך הנקרא "gnome-keyring-daemon". תוכניות שונות מתקשרות איתו דרך D-Bus. בין השאר תוכנה בשם GNOME Keyring Manager (בממשק גנום העברי סיסמאות ומפתחות הצפנה) לניהול המפתחות.

==קישורים חיצוניים==
* 

קטגוריה:תוכנה חופשית
קטגוריה:GNOME
מנחם החברוני

רבי מנחם בן רבי פרץ החברוני, הוא שמו־לכאורה של יהודי מצרפת ששהה בחברון מספר שנים ברבע הראשון של המאה ה-13. הוא מתואר ככותבה של איגרת בה סיכם בין השאר את מסורת הזיהוי של מקומות קדושים ליהודים בארץ ישראל שלמד להכיר בשנות מגוריו ומסעותיו בה, מפי היהודים יושבי הארץ.

==תיאור החיבור==
החיבור המכיל את האיגרת המיוחסת לו מכיל שני חלקים. בחלק הראשון כעין יומן מסע המתאר עלייה לרגל לאתרים שונים בארץ ישראל, והחלק השני מלא בסיפורי בדיות. בחלק השני מתואר מנחם כשליח ציבור מזה שמונה שנים בחברון, ומצוין בה תאריך: תמוז ד'תתקע"ה.

תיאור המסע מתחיל בחברון, שם מבקר המחבר ביקור בקברי האבות, ממשיך לקבר יונה הנביא, ומשם הוא פונה לבקר את קבר רחל בבית לחם. משם הוא פונה לירושלים, שם שהה והתפלל במחיצת קהילה גדולה. חברי הקהילה הם . בהר ציון ראה את קברי המלכים ויכול היה לראות משם
גם את מקום בית המקדש, ואת הכותל המערבי "שעדיין קיים". מהר הזיתים הוא השקיף על מזבח שנבנה על ידי עזרא, ובעמק יהושפט ראה את קבר זכריה "שהיה כהן ונביא" ויד אבשלום. מכאן והלאה הופך המסע למבולבל, ושמות האתרים המופיעים בו אינם מסודרים בסדר הגיוני כלשהו. הוא סייר גם בגליל ובין השאר בארבל שם תיאר את קבר דינה.

בחיבור מופיעים אתרים שונים שלא במקומם המוכר כיום. לדוגמה, את קברו של רבי שמעון בר יוחאי הוא מאתר בכפר חנניה.

בחלקו השני של החיבור אוסף אגדות, שכל אחת מהן פותחת במשפט "ועוד הגיד לנו ר׳ מנחם בן פרץ".

אדולף נויבאואר, פרסם ראשון את החיבור בהלבנון, ואחריו פרסמו אברהם משה לונץ ב"המעמר".

==אמינות החיבור==
דעות החוקרים חלוקות בשאלת אותנטיות ואמינות החיבור. ש' קליין, ראה בו זיוף מהמאה ה-19, אך ישעיהו זנה סבר שמדובר בכתב יד עתיק מהמאה ה-14, ומלאכי בית-אריה הגיע למסקנה שתיאור המסע, כמו גם כל הקודקס שבתוכו נמצא החיבור, כולם נכתבו בראשית המאה ה-13. לדעתו של יהושע פראוור, החיבור הוא זיוף, אך אין זה מעשה ידיו של מחבר בן המאה ה-19, אלא של זייפן בן המאה ה-13. זה זיוף כושל, שהשתמש בקטעים של תיאורי־מסע אחרים, שכנראה היו כבר נפוצים בתפוצות המערב. לעומתם, אלחנן ריינר סבור שמדובר ב"חיבור אמין, מדויק ומעניין".

הכותב עצמו חשש כפי הנראה שיחשדוהו במניעים פסולים, ולכן כתב בתוך איגרתו: 

==לקריאה נוספת==
* אלחנן ריינר, "מפיהם ולא מפי כתבם, על דרכי רישומה של מסורת המקומות הקדושים בארץ-ישראל בימי הביניים", בתוך: וזאת ליהודה: מחקרים בתולדות ארץ ישראל ויישובה מוגשים ליהודה בן פורת. ירושלים: יד בן צבי, תשס"ג 2003.

==קישורים חיצוניים==
* [http://www.hebrewbooks.org/pdfpager.aspx?req=21981&st=&pgnum=43&hilite= אגרת מנחם החברוני] בתוך "המעמר: מכתבי מסע, רשימות קברים, הסכמות, תקנות, זכרונות, כתבי זכיות ועוד, מאמצע האלף החמישי והלאה..." בעריכת אברהם משה לונץ, ירושלים תשכ"ט.
* אלחנן ריינר, [https://www.academia.edu/27758886/חיבור_מסע_וגורלו_חיבור_המסע_הנעלם_של_מנחם_החברוני_ידיעת_הארץ_וראשית_המחקר_היהודי_של_ארץ_ישראל חיבור מסע וגורלו: מנחם החברוני ו"מכתב" המסע שלו], זמנים, גיליון 133–134, 2016, עמ' 32–46

==הערות שוליים==

קטגוריה:חברון: אישים בתקופה העות'מאנית ובתקופת המנדט
קטגוריה:חוקרי ארץ ישראל
קטגוריה:ארץ ישראל: נוסעים יהודים
קטגוריה:אנשי עליות קדומות לארץ ישראל
קטגוריה:יהודים ויהדות בימי הביניים
קטגוריה:עולים לארץ ישראל במאה ה-13
Cheese (תוכנה)

Cheese היא תוכנת מצלמת רשת.

התוכנה פותחה בקיץ הקוד של גוגל 2007, על ידי דניאל סיגל (Daniel G. Siegel), בהנחייתו של Raphaël Slinckx. התוכנה שולבה ב־GNOME החל מגרסה 2.22.

Cheese כתובה בשפת התכנות Vala. פיתוחה נעשה במאגרי הפיתוח (מאגרי גיט) של מיזם גנום.

== תכונות ==
בתוכנה יכולות צילום והסרטה תוך כדי שילוב אפקטים שונים, בנוסף קיימת בתוכנה אפשרות מובנית להעלאת התמונות לפליקר. ניתן לבחור בין אפשרויות הצילום הבאות:
*צילום רגיל.
*צילום מספר תמונות - צילום רצף של ארבע תמונות בזו אחר זו.
*וידאו- צילום סרטונים.

==קישורים חיצוניים==

* 

קטגוריה:GNOME
קטגוריה:תוכנות שפותחו או הורחבו בקיץ הקוד של גוגל
לגעת בקטיפה

לגעת בקטיפה (באנגלית: Tipping the Velvet) הוא רומן פיקרסקי מאת שרה ווטרס. הרומן יצא לאור ב-1998 ועובד לסדרת דרמה על ידי ה-BBC. הרומן מתאר את סיפור התבגרותה של נאן שמתאהבת בשחקנית דארג ונוסעת אחריה ללונדון. בלונדון היא מוצאת דרכים שונות להתפרנס על מנת לשרוד. לגעת בקטיפה הוא רומן לסבי עם מאפיינים ארוטיים וגילוי עצמי.

==עלילת הספר==
העלילה מתרחשת בתקופה הוויקטוריאנית ב-1880. ננסי "נאן" אשלי בת ה-18 מתגוררת עם משפחתה בקנט ועוזרת במסעדת צדפות שבבעלות המשפחה. היא מתאהבת בשחקנית קיטי בטלר המציגה הופעת מופע דראג בתיאטרון המקומי. הקשר בין השתים מעמיק לאחר שקיטי מקבלת הצעה להציג בלונדון ומציעה לנאן להצטרף אליה. וולטרס, מנהלה של קיטי מציעה כי נאן תתאים לתפקיד לצידה של קיטי ומצרף את נאן להצגה. במקביל מתפתח רומן בין השתים. לאחר כשישה חודשים, חוזרת נאן לבקר את משפחתה. היא מעניקה להם מתנות יקרות ערך ונתקלת בקבלת פנים צוננת מאחותה, לאחר שגילתה לה את סיפור אהבתה לקיטי. היא חוזרת ללונדון ומגלה כי קיטי מנהלת רומן עם וולטרס.

לאחר שקיטי ווולטרס מודיעים לנאן על כוונתם להינשא, נאן עוזבת למלון זול ומסתגרת בחדרה עד שכספה אוזל. היא מחליטה לצאת מחדרה כשהיא מתחזה לגבר. נאן משוטטת ברחובות לונדון ובמהרה מוצאת עצמה מתפרנסת מזנות לגברים, בעודה מתחזה לבחור. נאן מכירה את פלורנס, פעילה בארגון סוציאלי אך בוחרת שלא לחשוף בפניה את חייה. היא נשכרת על ידי אלמנה בשם דיאנה והופכת לאובייקט מיני לה ולחבריה. נאן מתגוררת באחוזה של דיאנה כשנה ולאחר אירוע אלים בביתה של דיאנה, נאן נזרקת לרחוב. היא משוטטת ללא רכוש ומחפשת עזרה. נאן מחפשת ומוצאת את פלורנס שמתגוררת עם אחיה ראלף. היא מתגוררת בביתם ועובדת כמנהלת משק הבית. נאן מוצאת את דרכה חזרה לתיאטרון ובמקביל עוזרת לראלף בנאומים לארגון סוציאלי. בהופעתה הראשונה נאן מגיעה להחלטה ובוחרת את פלורנס על פני קיטי.

==עיבודים==
הספר עובד לסדרה טלוויזיונית שהוקרנה ב-2002 על ידי ה-BBC. ב-2009 הספר עובד להצגת תיאטרון ומוצג עד היום בתיאטרון ברידוול בלונדון.

==קישורים חיצוניים==
* 

== הערות שוליים ==

קטגוריה:ספרי 1998
קטגוריה:רומנים (סוגה ספרותית)
קטגוריה:רומנים היסטוריים
קטגוריה:ספרים זוכי פרס למדא לספרות
קטגוריה:ספרות להט"ב
Hanny's Voorwerp

Hanny's Voorwerp (בתרגום מהולנדית: האובייקט של הני) היא ערפילית פליטה ענקית שככל הנראה מחזירה הד אור מקוואזר שכבה לפני 200,000 שנים. הגוף האסטרונומי הנדיר התגלה בשנת 2007 על ידי המורה ההולנדית הני ואן ארקל - מתנדבת בפרויקט Galaxy zoo. הערפילית נראית בתמונות כענן גז ענקי וזורח שנמצא על יד הגלקסיה הספירלית IC 2497 בקבוצת הכוכבים אריה קטן.

==תיאור==
גודלו של Voorwerp בערך כגודל שביל החלב ובמרכזו יש חור ענק (כ־16,000 שנות אור אורך). הצבע הירוק שנראה בתמונה הוא צבע מדומה שמשמש לייצוג ספקטרום פליטה של חמצן זורח. הוכח שמרחקו מכדור הארץ דומה למרחק הגלקסיה השכנה, כ־650 מיליון שנות אור.

יצירת כוכבים מתרחשת באזור של Voorwerp הקרוב ל־IC 2497. מתצפיות רדיו עולה כי הדבר נובע משטף גז שיוצא מליבת IC 2497 שגורם לחלק קטן מ־Voorwerp לקרוס וליצור כוכבים. הכוכבים שנוצרו הם צעירים יחסית וגילם מוערך במספר מיליוני שנים.

מחקרים הוכיחו שענן הגז שנראה בתמונות הוא רק חלק מענן גז ענקי שמקיף את הגלקסיה. אורכו של ענן הגז הוא 300,000 שנות אור והוא משתרע בטווח שבין 44,000 ל־136,000 שנות אור ממרכז הגלקסיה.

==תאוריה==
250px
מספר הסברים הועלו מה מקור היינון החזק של ערפילית הפליטה ומדוע לא רואים אותו. ההשערות כללו דחיסת גז כתוצאה מגלי הלם בערפילית עצמה, גרעין גלקטי פעיל מוסתר היטב או קוואזר.

מספר סיבות הביאו את החוקרים למסקנה שמקור היינון הוא הגלקסיה השכנה: היינון חזק מכדי להסבירו בדחיסת גז בערפילית, יש התאמה בין הקרבה לגלקסיה לרמת היינון של הגז.

מדענים משערים שהערפילית נוצרה כתוצאה ממיזוג גלקסיות שדחף החוצה את ענן הגז. ככל הנראה ההתמזגות דחסה גז לכיוון החור השחור במרכז הגלקסיה. כתוצאה מדחיסת הגז נדלק החור השחור כקוואזר ופלט אנרגיה וגז בצורת שני קונוסים.

תצפיות באמצעות קרני רנטגן העלו שענן הגז זוהר כך עקב השפעה של אירוע שהתרחש בקוואזר בהיר בלב הגלקסיה השכנה 200,000 שנים קודם לכן. אירוע הקוואזר מסביר את קווי הפליטה הבהירים שמאפיינים את Voorwerp. ההשערה היא שהקוואזר כבוי ב־200,000 שנים האחרונות ולכן לא ניתן לצפות בו ישירות. אירוע הקוואזר יכול להסביר את מקור החור באמצע ענן הגז: בתמונות נראה מעבר חד בין הענן הזוהר לבין החלק החשוך, מה שמחזק את ההשערה שהיה גוף שהטיל צל על ענן הגז בשעת התפרצות הקוואזר.

אם אכן תאוריית הקוואזר נכונה, הרי שמדובר בקוואזר הקרוב ביותר שנצפה. אירוע זה גם משנה את התפיסה לגבי מהירות הצתה וכיבוי של קוואזרים.

==קישורים חיצוניים==

* [http://hubblesite.org/newscenter/archive/releases/2011/01/ Hanny's Voorwerp] באתר המדעי של טלסקופ החלל האבל
* [http://arxiv.org/abs/0906.5304 גלקסי זו: 'Hanny's Voorwerp', הד אור מקוואזר?] Lintott, C. J.; ועמיתים. (2009)
* 

קטגוריה:קבוצת הכוכבים אריה קטן
קטגוריה:ערפיליות פליטה
חומצה פתלית

גבישים של חומצה פתלית
חומצה פתלית (Phthalic acid) היא חומצה קרבוקסילית ארומטית שנוסחתה C<sub>8</sub>H<sub>6</sub>O<sub>4</sub>. המולקולה בנויה מטבעת בנזן אליה קשורות שתי קבוצות חומציות בעמדה אורתו (על שני פחמנים סמוכים בטבעת). ערכה המסחרי של החומצה הפתלית מוגבל אך יש יישומים רבים לאנהידריד הנגזר ממנה.
החומצה הפתלית סונטזה לראשונה על ידי הכימאי הצרפתי אוגוסט לורה (Auguste Laurent) (שגילה בין היתר את הפנול) בשנת 1836 על ידי חמצון של נפתלן ארבע כלורי, בהתאם כונה החומר חומצה נפתלנית (naphthalenic acid), רק לאחר שהכימאי השווייצרי Jean Charles Galissard de Marignac גילה את הרכב החומר נתן לו לורה את השם הנוכחי. החומר מיוצר מחמצון של נפתלן באמצעות חומצה חנקתית או חומצה גופרתית בקטליזה של כספית או כספית גופרתית (HgSO<sub>4</sub>)

אשלגן פתלטי, שהוא מלח של חומצה זו נמצא בשימוש רחב בכימיה אנליטית.

==איזומרים==
חומצה פתלית היא אחת משלושה איזומרים של בנזן די-קרבוקסיל שני האיזומרים האחרים הם חומצה איזופתלית (מטה-פתלית) בה תופסות החומצות הקרבוקסיליות את עמדות 1 ו 3 בטבעת הבנזן וחומצה טרפתלית בה מצויות החומצות בעמדת פרה כלומר על פחמנים 1 ו 4.
{|
150px
-
|חומצה פתלית
|חומצה איזופתלית
|חומצה טר-פתלית (מטה-פתלית)
|-
| (ortho-phthalic acid)
| (meta-phthalic acid)
| (para-phthalic acid)
|}

==קישורים חיצוניים==

*[http://www.inchem.org/documents/icsc/icsc/eics0768.htm MSDS] (גיליון בטיחות חומרים) של חומצה פתלית (אנגלית)

==הערות שוליים==

פתלית, חומצה
פתלית, חומצה
Smokey Bear

כרזת שירות היערות האמריקאי משנת [[1985. בכרזה נראה קמיע השירות, הוא דמות הדוב "Smokey Bear", כשלצידו הכיתוב "רק אתה" המאזכר את אמרתו הידועה כי "רק אתה יכול למנוע שריפות יער"]]

Smokey Bear (סמוקי הדוב; מקור הכינוי במילה "Smoke" - "עשן") הוא דמותג או קמיע של שירות היערות האמריקאי שנוצר כאמצעי מחנך לציבור האמריקאי על הסכנות שבשרפת יער.

מסע הפרסום של סמוקי נוצר בשנת 1944 עם הסיסמה: "סמוקי אומר - זהירות תמנע 9 מתוך 10 שריפות יער". בשנת 1947 מועצת המודעות שינתה את הסלוגן ל-"זכור ... רק אתה יכול למנוע שריפות יער". ובאפריל 2001, המסר עודכן ל"רק אתה יכול למנוע שריפות בטבע". על פי נתוני מועצת המודעות, סמוקי הדוב והמסר שלו מוכרים ל-95% מהמבוגרים ו-77% מהילדים בארצות הברית.

== דמות הדוב ==
בשנות ה-50 סמוקי הפך לחלק מרכזי בתרבות הפופולרית האמריקאית הוא הופיע בתוכניות רדיו, בקומיקס וגם בסרטים מצוירים. כמו כן, דמות הדוב סמוקי הופיע בסדרות אנימציה: משפחת סימפסון, המעבדה של דקסטר ווודי הנקר.

בשנת 1952, לאחר שסמוקי עורר עניין מסחרי רב, נחקק חוק בקונגרס במטרה להוציא את דמותו מרשות הציבור ולהעבירה לשליטת מזכיר החקלאות, הפעולה הובילה להעברת תמלוגים לחינוך והסברה בנושא מניעות שריפות יער. 

בובת סמוקי הדוב הפכה לאחד הצעצועים האידיאלים בתחילת 1952, עם הבובה הגיע גלויה למשלוח בדואר דרכה ילדים יכלו להרשם ולהפוך לשומרי יערות צעירים. בתוך 3 שנים נרשמו כחצי מיליון ילדים.

בשנת 1955 יצא לאור ספר הילדים הראשון של סמוקי, ואחריו חוברות צביעה, צעצועים ופרטי אספנות נוספים.

=== הדוב סמוקי ===
סמוקי הדוב האמיתי
סמוקי הדוב הפך לבעל חיים אמיתי כאשר דוב שחור אמריקני נלכד במהלך שרפת יער בפארק לינקולן בניו מקסיקו ביוני 1950.

במהלך השריפה טיפס סמוקי על עץ כדי לברוח מהלהבות, אולם כפות רגליו האחוריות נשרפו. הדוב, שהיה אז גור, ניצל וקראו לו סמוקי, על שם המותג.

== קישורים חיצוניים ==

* 

* [http://www.adlibbing.org/2011/10/14/the-evolution-of-smokey-bear/ האבולוציה של הדוב סמוקי], באתר מועצת המודעות 
* [http://www.state.sc.us/forest/posters.htm כרזות של סמוקי הדוב]

== הערות שוליים ==

קטגוריה:דובים בדיוניים
קטגוריה:שרפות
קטגוריה:ארצות הברית: סמלים
קטגוריה:דמותגים
טחנת אבו רבאח

טחנת אבו רבאח הוא אתר עתיקות וטחנת קמח שהופעלה כטחנת מים בנחל הירקון ונמצאת על אדמות מושב עדנים שבדרום השרון ובבעלות אגודת מושב עדנים.

==היסטוריה==
בסקר הבריטי מוזכר המקום כשרידי סכר ומתקני טחנה בשם "טאחונת אל וסטה" שפירושה הטחנה האמצעית (בין טחנת מיר לטחנת פרוחיה). בשנות ה-80 של המאה התשע עשרה שופצה הטחנה על ידי השייח' אברהים אבו רבאח שהיה מהשייחים התקיפים באזור. הוא אסר את השימוש בירקון להשקיה בטענה שזה יפגע בכוח המים בטחנה. הוא שלח שליחים לחבל בטחנות מיר ופרוחיה הסמוכות. אבו רבאח אף "דאג" להגנתם של תושבי פתח תקווה תמורת תשלום דמי חסות גבוהים ("פרוטקשן").

בטחנה פעלו 12 זוגות אבני ריחיים. אבו רבאח גבה עמלה 10%-20% מכמות החיטים שטחן. סמוך למלחמת העולם הראשונה ייבא אבו רבאח מגרמניה שתי טורבינות. אחת שמשה להנעת אבני הריחיים והשנייה לשאיבת מים לפרדסו של אבו רבאח. 
עם ריבוי הטחנות המכניות ירד ערכה של טחנת אבו רבאח. לאחר קום המדינה שונה ייעוד הטחנה וכוח המים הופנה להפעלת משאבה להשקיית פרדסי יכין-חק"ל. בשנת 1959 פסקה פעילות הטחנה עם השאיבה מהירקון במפעל ירקון-נגב וירידת ספיקת מי הירקון.

==הטחנה כיום==
בשנת 2004 המבנה שוקם ושוחזר. פעולות תחזוקה שוטפות נעשות על ידי אגודת עדנים.
במתחם הטחנה מתוכננים לעתיד מיזמים תיירותיים המשלבים שימור המקום, בנוסף הטחנה משמשת כאתר צילומים מועדף לחברות הפקה שונות ופעולות לטובת הסביבה והקהילה של מושב עדנים.

==מיקום==
הטחנה נמצאת בתחום שטח השיפוט של מועצה אזורית דרום השרון על אדמות אגודת מושב עדנים. למקום ניתן להגיע בדרך כורכר הפונה מערבה מכביש 40 מעט דרומה למחלף ירקון.

<gallery>
Abu Rabakh Watermill.JPG|שלט הסבר בטחנת אבו רבאח
Abu-Rabakh Watermill in Yarkon river,Israel.JPG|טחנת אבו רבאח
</gallery>

== קישורים חיצוניים ==

קטגוריה:נחל הירקון
אבו רבאח
אבו רבאח
קטגוריה:שביל ישראל
קטגוריה:השרון: אתרים ארכאולוגיים
קטגוריה:עדנים
אליזבת בר

אליזבת בר, [[2011]]
אליזבת בר (באנגלית: Elizabeth Bear; נולדה ב-22 בספטמבר 1971), היא סופרת אמריקנית הכותבת בעיקר בז'אנר הספרות הספקולטיבית. זוכת פרס ג'ון ו. קאמבל לסופר החדש הטוב ביותר (2005), פרס הוגו לסיפור הקצר הטוב ביותר (2008) עבור הסיפור הקצר "Tideline", ופרס הוגו לנובלה הטובה ביותר (2009) עבור "Shoggoths in Bloom". היא נמנית בין חמשת הסופרים הבודדים שזכו ביותר מפרס הוגו אחד, לאחר שזכו בפרס ג'ון ו. קאמבל עבור הסופר החדש הטוב ביותר (האחרים הם קרולין צ'רי, אורסון סקוט קארד, ספיידר רובינסון וטד צ'יאנג).

==ביוגרפיה==

בר היא נצר לשושלת אוקראינית ולשושלת שוודית. נולדה בשם שרה בר אליזבת' וישנבסקי, בהרטפורד שבמדינת קונטיקט בארצות הברית. בעבר עבדה בתעשיית המדיה. חיה בלאס וגאס שבנבדה (אשר היוותה את הרקע לסיפורים הקצרים "One-Eyed Jack and the Suicide King", "Follow Me Light", "This Tragic Glass") אך חזרה לקונטיקט בינואר 2006.

הרומן הראשון שכתבה, "Hammered", פורסם בינואר 2005, ואחריו פורסמו "Scardown" ביולי ו-"Worldwired" בנובמבר. הטרילוגיה עוסקת בדמות הקנדית ג'ני קסידי, שהיא גם הדמות הראשונה בסיפור הקצר "Gone to Flowers". הספר זכה בפרס המגזין לוטוס לספר הבכורה הטוב ביותר באותה שנה. במאי 2006 הוציאה בר לאור את "The Chains That You Refuse", אוסף סיפורים קצרים פרי עתה. "דם וברזל", הספר הראשון בסדרת הפנטזיה "The Promethean Age", פורסם ב-27 ביוני 2006. בר היא גם אחת הכותבות של סדרת האינטרנט "Shadow Unit" המשודרת כיום.

ב-2008, בר תרמה את אוסף הספרים הפרטי שלה לאוניברסיטת צפון אילינוי, שם הוא הפך לחלק מהמחלקה לספרים נדירים ואוספים מיוחדים.

==יצירות==

<big>The Jenny Casey trilogy</big>
* Hammered (ינואר 2005, הוצאת Bantam Spectra)
* Scardown (יולי 2005, הוצאת Bantam Spectra)
* Worldwired (נובמבר 2005, הוצאת Bantam Spectra)

<big>The Promethean Age</big>
* Blood and Iron (יוני 2006, הוצאת ROC)
* Whiskey and Water (יולי 2007, הוצאת ROC)
* The Stratford Man:
:Volume I: Ink and Steel (יולי 2008, הוצאת ROC)
:Volume II: Hell and Earth (אוגוסט 2008, הוצאת ROC)

<big>Jacob's Ladder trilogy</big>
* Dust (דצמבר 2007, הוצאת Bantam Spectra)
* Chill (פברואר 2010, הוצאת Bantam Spectra)
* Grail (פברואר 2011, הוצאת Bantam Spectra)

==קישורים חיצוניים==

* 

==הערות שוליים==

 

קטגוריה:סופרים ויוצרים זוכי פרס הוגו
קטגוריה:סופרות אמריקאיות הידועות בשם עט
קטגוריה:סופרי מדע בדיוני אמריקאים
קטגוריה:סופרות מדע בדיוני אמריקאיות
קטגוריה:סופרים ויוצרים זוכי פרס לוקוס
קטגוריה:בוגרי אוניברסיטת קונטיקט
קטגוריה:בוגרות אוניברסיטת קונטיקט
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
שמעון שמרלינג

הרב שמעון שמרלינג, ממייסדי קהילת חב"ד בחברון ובארץ ישראל ברבע השני של המאה ה-19, שד"ר ואבי משפחת שמרלינג בארץ.

==ביוגרפיה==
הרב שמעון בן רבי חיים שמרלינג משקלוב, עלה לארץ ישראל עם אשתו שרה בנו משה וכלתו דבורה חנה בשנת ה'תקפ"א 1821 או ה'תקע"ט 1822 והתיישבו בחברון בקבוצה של 15 משפחות אשכנזיות בהן ר' לייב בעל הייסורים. בעת שהותו אצל רבו האדמו"ר דובער שניאורי קיבל ממנו שליחות להקים את קהילת חב"ד בחברון. ומטעמה יצא לחו"ל לגייס תרומות כשד"ר. בשנת ה'תקפ"ו כבר מנתה קהילת חב"ד בחברון 100 נפש. בעקבות גזירת גיוס החובה לצבא הרוסי בשנת 1827 התגברה הגירתם של משפחות שלמות מרוסיה ודבר זה השפיע גם הוא על גידול קהילת חב"ד בעיר והקמת קהילה נוספת בירושלים.

בעת שליחותו נקט ר' שמעון בשיטה מיוחדת לגביית הכספים, בדומה לנהוג היום להוציא תעודות כמו "שר החסד", או "אבן המזבח" כך שהתורם בעין יפה מקבל את התואר הנכסף, נהג ר' שמעון להסתובב במושבות היהודים בחוץ לארץ ולהכריז שמי שרוצה לקנות ארבע אמות נחלה בחברון, שיתרום סכום נכבד. שיטתו נחלה הצלחה והיא הגיעה לשיאה כאשר האדמו"ר האמצעי המליץ לחסידי חב"ד לקנות נחלה בחברון והבטיח שמי שיקנה ד' אמות בחברון - ינצל מחיבוט הקבר.

ר' שמעון חתום על שטר מכירת ד' אמות בחברון משנת תקפ"ב 1822. וכן לגבי ההסכם בין שתי העדות בעיר בשנת ה'תק"צ 1830. וכן באגרות אל האדמו"ר הצמח צדק בשנת ה'תקצ"א ובשנת ה'תקצ"ד ועל כתב השד"רות של ר' נתן עמרם בשנת ה'תקצ"ד.

במפקד מונטיפיורי משנת ה'תקצ"ט 1839 נזכרת אלמנתו שרה, בת 53, שעלתה משקלאב ולכן כנראה נפטר בין השנים 1834–1839.

==צאצאיו==
*בנו הבכור הרב יוסף יהודה לייב היה ממוני כולל חב"ד בעיר ומדייניה.
*נכדו ר' חיים שמואל שמרלינג היה ממייסדי הקהילה האשכנזית ביפו וראשון היוצאים מחומות העיר, דמות ציבורית בולטת ביישוב הישן. הקים לראשונה יחד עם בניו את "עמילות המכס שמרלינג" בנמל יפו, לשם טיפול בפריקת סחורות ייבוא מהאניות, שחרורן משלטונות המכס, שילוח למזמינים ברחבי הארץ וכן הטענת סחורות ייצוא על האוניות בנמל. כמו כן הקים מפעל לייצור טבק וחברה להפצתו. צאצאיו המשיכו אחריו בהנהגת קהילת יהודי יפו.
*נכדתו טרנא נעכא (בת חיים שמואל) ובעלה ר' לוי יצחק סלונים (בן מנוחה רחל סלונים) היו הראשונים שבנו את ביתם מחוץ לתחומי הרובע היהודי בחברון ודמויות בולטות בעיר זו.
*בת נוספת התחתנה עם יצחק ליפקין (פעלז) שעלה לארץ עם בשנת 1847 שהיה סוחר חשוב שהקים בתים ושכונות ביפו וירושלים.

==קישורים חיצוניים==
* [http://www.hebrewbooks.org/pdfpager.aspx?req=30439&st=&pgnum=1&hilite= "תולדות משפחת הרב מלאדי" מאת מנחם שמואל סלונים] באתר היברובוקס.
* [http://hebrewbooks.org/pdfpager.aspx?req=23639&hilite=446ae95e-f8f3-4d4c-95b3-d2df5a89be9d&st=%D7%A9%D7%9E%D7%A2%D7%95%D7%9F+%D7%A9%D7%9E%D7%A8%D7%9C%D7%99%D7%A0%D7%92 כרם חבד עמ' 134...] באתר היברובוקס.

==הערות שוליים==

קטגוריה:חברון: אישים בתקופה העות'מאנית ובתקופת המנדט
קטגוריה:אנשי עליות קדומות לארץ ישראל
קטגוריה:שד"רים
קטגוריה:חסידי חב"ד
קטגוריה:משפחת שמרלינג
קטגוריה:עולים לארץ ישראל בשנים 1800–1881
קניון רמות

קניון רמות במקור קניון רמות אלון הוא מרכז הקניות השני בגודלו בירושלים, הממוקם במרכז שכונת רמות על ציר כביש גולדה מאיר. הקניון בבעלות משותפת של הפניקס אחזקות וחברת JTLV.

== בנייה ומיקום ==
הקניון נבנה על ידי חברת בית חדש. הוא תוכנן על ידי האדריכלית נעמה מליס, שעיצבה גם קניונים בגבעתיים וכפר סבא. החפירות הראשונות במתחם הקניון החלו בשנת 2008, ושתי קומות המסחר הראשונות בקניון נפתחו לציבור בסוכות 2011. בקניון שלושה מפלסי חניה מקורה עם יכולת אכלוס של 650 מכוניות.

בשנת 2017 החליף הקניון בעלות, 80% ממניותיו נמכרו לחברת הפניקס בבעלות יצחק תשובה, והיתר לחברת JTLV בבעלות עמיר בירם.

במאי 2017 החלה הקמת הקומה השלישית של הקניון והיא נפתחה ב-1 ביוני 2019 ועמה מכיל הקניון שלוש קומות מסחר בשטח כולל של 26,000 מ"ר. מעליהן נבנה פרויקט נדל"ן על ידי חברת בית חדש בשם "רמות 360", הכולל שישה מגדלי מגורים בני 12 קומות כל אחד, ושטח אודיטוריום.

הקניון הממוקם על צדו המערבי של ציר גולדה מאיר שבו עוברים כ-40,000 כלי רכב ביום אמור לשמש את כל תושבי רמות אלון המונה כ-60,000 תושבים יחד עם תושבי גבעת זאב, גבעון ותושבי צפון ירושלים, כשבסך הכל מדובר בקהל יעד של כ-300,000 איש, ביניהם חרדים, דתיים, חילונים וערבים.

== חנויות במתחם ==
הקניון כולל שילוב של חנויות אאוטלט האופייניות לרוב הקניונים הישראלים: The Children's Place, ללין, סופר-פארם, FOX, לורד קיטש, 
אלדו,ספרינג,קרייזי ליין,תמנון,סופרמרקט שוק העיר, סניפי בנקים, מתחם אוכל רחב, אולם אירועים, מסעדות שונות ומשרדים פרטיים רבים. כל המסעדות בקניון נושאות אישורי כשרות והקניון סגור בשבת.

== החרם על הקניון ==
לאור העובדה ששכונת רמות מיושבת ברובה הגדול בחרדים ומאידך - הקניון מלכתחילה לא הותאם לציבור חרדי, התעורר גל התנגדות מצד תושבי השכונה לאופי הקניון. הנהלת הקניון לא הייתה מוכנה לערוך התאמות ולעמוד בדרישות מסוימות שהציבו נציגי הרבנים החרדיים.

בשנת 2013 קראו רבני השכונה לחרם על הקניון והורו לתושבים שלא להיכנס לשטחו. סניף של הוצאת הספרים החרדית פלדהיים שפעל בשטח הקניון נסגר כאות מחאה וכהיענות לקריאת הרבנים<ref></ref>. בעקבות כך כמות הקונים ברחבי הקניון התמעטה מאוד, הפסדים משמעותיים נגרמו לבעלי העסקים שבו ומספר חנויות נסגרו (כגון אייס, ווק אנד רול, קרוקס וספורט הוד).

כעבור מספר חודשים הושגו הבנות בין הנהלת הקניון לבין נציגי הרבנים, כגון שלא תופענה תמונות של דוגמניות ובובות ראווה בלבוש שאינו מלא ולא תושמע שירת נשים ברקע, והחרם הוסר מכל הקניון למעט סניף סופר פארם. בהמשך החליף הסניף בעלות והחרם הוסר גם ממנו.

==גלריית תמונות== 
<gallery widths="200" heights="200">
קובץ:Route436IsraelMay022023.jpg|קניון רמות וסביבתו בעין הציפור, 2023
קובץ:קניון רמות 24.07.2019.jpg|קניון רמות, יולי 2019
קובץ:קניון רמות.JPG|העבודות במתחם הקניון ליד כביש גולדה מאיר ב-2010
</gallery>

==קישורים חיצוניים== 
*[http://ramot-mall.co.il/ אתר הקניון]
*[https://jtlv.co.il/project/קניון-רמות/ קניון רמות] באתר JTLV
*
*

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ירושלים: מרכזי קניות
קטגוריה:רמות אלון
בן ורד

בן ורד (נולד ב-21 ביולי 1978) הוא סופר ישראלי.

==ביוגרפיה==
בן ורד נולד וגדל באזור, למד משפטים באוניברסיטה העברית בירושלים, התמחה בבית משפט השלום בראשון לציון והוא חבר בלשכת עורכי הדין. בשנים 2001–2005 ערך את "פי האתון".

ורד זכה בתחרות השירה והפרוזה של צה"ל לשנת 1999, ובתחרות הסיפור הקצר של "מקור ראשון" לשנת 2005.

ספר הביכורים שלו, "כלבי קיץ", יצא לאור ב-2006. ספרו "איך הכנתי את עצמי למלחמה" היה מועמד לפרס ספיר (הרשימה הארוכה) לשנת 2011.

ורד הוא עורך ראשי של הוצאת מטר. נשוי ואב לשלושה ילדים. מתגורר באזור.

==מספריו==
* כלבי קיץ, רומן (עורכת הספר אילנה ברנשטיין), בבל, 2006.
* איך הכנתי את עצמי למלחמה: רומן (עורכת הספר עמית רוטברד) בבל, 2011. (מועמד לפרס ספיר, 2011, הרשימה הארוכה)
*דיבוק ירושלים - פרוזה ירושלמית חדשה (פרסום בקובץ הסיפורים) - עורך אריאל לוינסון, 2014.

==קישורים חיצוניים==
*
*
* 
* [http://www.ithl.org.il/page_13272 בן ורד] באתר המכון לתרגום ספרות עברית

על יצירתו:
כלבי קיץ:
* [http://readingmachine.co.il/home/articles/1165220650 לגאול את השוליים], מאת אריק גלסנר. מעריב, 4 בדצמבר 2006.
* 
* נחישותה של נערה חיוורת ועולמו המסויט של ענק בודד, מאת קרן דותן, הארץ, מוסף ספרים, גל' 719 (ט"ו בכסלו תשס"ז, 6 בדצמבר 2006), עמ' 4.
* אולי עוד קיץ, מאת מיה סלע. עיתון תל אביב, תרבות וספרות, 15 בספטמבר 2006.
איך הכנתי את עצמי למלחמה:
* 
* 
* 

קטגוריה:סופרים ישראלים
קטגוריה:אזור: אישים
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1978